OpenLLM-France/wikimedia huggingface dataset:
# Judicis de la Casa Curio

Els judicis de la Casa Curio van ser uns judicis davant del consell de guerra britànic a Hamburg-Rotherbaum a la Casa Curio entre 1946 i 1949.
Principalment s'hi van tractar els crims de guerra comesos al camp de concentració de Neuengamme, el massacre dels vint nens de l'Escola del Bullenhuser Damm, set judicis de crims a Ravensbrück i un judici contra un perpetrador del camp Bergen-Belsen. Van ser junts amb els Judicis de Nuremberg més coneguts, uns dels principals judicis de crims de guerra del postguerra. En aquesta època, el concepte de crim contra la humanitat encara no existia en la jurisprudència britànica.

## Condemnats destacats

* Wilhelm Dreimann
* Johann Frahm
* Dr. Kurt Heissmeyer (en contumàcia), metge que va concebre els experiments pseudo-mèdics amb adults i nens
* Ewald Jauch
* Dr. Hans Klein (en contumàcia)
* Albert Lütkemeyer
* Max Pauly, comandant del camp de Neuengamme
* Adolf Speck
* Arnold Strippel (en contumàcia), responsable de la gestió de les extensions del camp de Neuengamme
* Alfred Trzebinski, metge responsable del camp
* Anton Thumann, cap d'un camp de persones empresonat sense judici sota el règim de la Schutzhaft

## Bibliografia

* Kurt Buck, «Die frühen Nachkriegsprozesse» en Beiträge zur Geschichte der nationalsozialistischen Verfolgung in Norddeutschland tom 3, editat per al museu commemoratiu de Neuengamme, Bremen, Editorial Temmen, 1997, ISBN 3-86108-322-1 (en català: Els primers judicis de la postguerra).
* Angelika Ebbinghaus], «Der Prozeß gegen Tesch und Stabenow – Von der Schädlingsbekämpfung zum Holocaust.» en: 1999. Zeitschrift für Sozialgeschichte des 20. und 21. Jahrhunderts. volum 13, n° 2, 1998, ISSN 0930-9977, pàgines 16–71 (en català: El plet contra Tesch i Stabenow: de l'erradicació d'espècies nociues a l'Holocaust).
* Jürgen Kalthoff, Martin Werner, Die Händler des Zyklon B. Tesch & Stabenow. Eine Firmengeschichte zwischen Hamburg und Auschwitz. Hamburg, Editorial VSA, Hamburg 1998, ISBN 3-87975-713-5 (en català: Els negociants del Zyklon B B. Tesch & Stabenow, història d'una empresa entre Hamburg i Auschwitz)
* Oliver von Wrochem, «Die Auseinandersetzung mit Wehrmachtsverbrechen im Prozeß gegen den Generalfeldmarschall Erich von Manstein 1949». en: Zeitschrift für Geschichtswissenschaft 46, 4, 1998, ISSN 0044-2828, pàgines 329–353, (en català: L'estudi dels crims de la Wehrmacht al plet del general-mariscal Erich von Manstein 1949)
# Juvelize

Juvelize és un municipi francès, situat al departament del Mosel·la i a la regió del Gran Est. L'any 2007 tenia 95 habitants.

## Demografia
### Població

El 2007 la població de fet de Juvelize era de 95 persones. Hi havia 40 famílies, de les quals 12 eren unipersonals (4 homes vivint sols i 8 dones vivint soles), 12 parelles sense fills, 12 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 49 habitatges, 43 eren l'habitatge principal de la família, 2 eren segones residències i 4 estaven desocupats. 46 eren cases i 3 eren apartaments. Dels 43 habitatges principals, 35 estaven ocupats pels seus propietaris, 7 estaven llogats i ocupats pels llogaters i 1 estava cedit a títol gratuït; 3 tenien dues cambres, 1 en tenia tres, 5 en tenien quatre i 34 en tenien cinc o més. 37 habitatges disposaven pel capbaix d'una plaça de pàrquing. A 24 habitatges hi havia un automòbil i a 14 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Juvelize el 2009. :
| Homes | Edats | Dones |
| 0 | 95 o + | 0 |
| 4 | 90 a 94 | 0 |
| 0 | 85 a 89 | 4 |
| 0 | 80 a 84 | 0 |
| 0 | 75 a 79 | 4 |
| 0 | 70 a 74 | 4 |
| 12 | 65 a 69 | 4 |
| 0 | 60 a 64 | 4 |
| 4 | 55 a 59 | 0 |
| 4 | 50 a 54 | 8 |
| 0 | 45 a 49 | 4 |
| 4 | 40 a 44 | 0 |
| 0 | 35 a 39 | 0 |
| 4 | 30 a 34 | 4 |
| 8 | 25 a 29 | 0 |
| 0 | 20 a 24 | 8 |
| 4 | 15 a 19 | 0 |
| 0 | 10 a 14 | 4 |
| 4 | 5 a 9 | 8 |
| 4 | 0 a 4 | 8 |

## Economia

El 2007 la població en edat de treballar era de 60 persones, 46 eren actives i 14 eren inactives. De les 46 persones actives 36 estaven ocupades (23 homes i 13 dones) i 10 estaven aturades (8 homes i 2 dones). De les 14 persones inactives 5 estaven jubilades i 9 estaven classificades com a «altres inactius».

### Activitats econòmiques

Dels 4 establiments que hi havia el 2007, 1 era d'una empresa de fabricació d'altres productes industrials, 2 d'empreses de construcció i 1 d'una empresa immobiliària.
Dels 3 establiments de servei als particulars que hi havia el 2009, 1 era una lampisteria, 1 electricista i 1 empresa de construcció.
L'any 2000 a Juvelize hi havia 7 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Juvelize a l'INSEE.
* Évolution et structure de la population Fitxa amb el detall de dades de Juvelize a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Kanhoji Gaikwar

Shrimant Kanhoji Gaikwar (o Khanhoji Rao Gaikwar) Maharaja Sahib fou un pretendent al tron de Baroda, fill morganàtic de Govind Rao Gaikwar i Rani Bai.
Era nascut a Baroda (ciutat). A la mort de Manaji Rao Gaikwar el 27 de juliol de 1793 es va apoderar de la regència però el seu pare va retornar a Baroda, i Kahonji fou traït per les seves pròpies forces i es va haver de rendir davant Govind Rao, que el va empresonar (5 de febrer de 1794).
Més tard es va escapar i es va unir a la rebel·lió de Malhar Rao, fill i successor de l'agitador Khande Rao (que havia mort el 1785) de Kadi, però els dos homes aviat es van barallar i Kanhoji fou altre cop traït i empresonat; Malhar Rao pel seu costat va haver de comprar la pau.
Quan el 19 de setembre de 1800 va pujar al poder Anand Rao Gaikwar, fill de Govind Rao, Kahonji, altra vegada aliat a Malhar Rao, li va disputar el poder i el dia 20 de setembre es va proclamar diwan (primer ministre). Les dues parts van demanar ajut al govern de Bombai que va decidir en favor d'Anand Rao i va haver de deixar el govern (27 de gener de 1801) i se'n va anar a Kadi. L'abril de 1802 una força britànica des de Cambay va entrar a Kadi, seu dels rebels, i va establir el poder de Anand Rao.
El 1807 Fateh Singh Rao Gaikwar (II), fill de Anand Rao, esdevingué membre del consell d'estat i va començar a rebre poders com a regent per l'estat del seu germà; el 1812 va ser nomenat primer ministre Gangadhar Sastri. Una vegada més Kahonji va intentar desestabilitzar el govern del seu germanastre però el complot fou avortat i Kahonji arrestat i deportat a Madras.
Es va casar una vegada i va deixar una filla.
# Juòus

Juòus (en francès Gioux) és una comuna (municipi) de França, a la regió de la Nova Aquitània, departament de la Cruesa.
La seva població al cens de 1999 era de 198 habitants. Està integrada a la Communauté de communes des Sources de la Cruesa.

## Demografia

Evolució demogràfica :
| 1968 | 1975 | 1982 | 1990 | 1999 |
| 313 | 233 | 210 | 214 | 198 |

## Administració

Llista d'alcaldes :
| Període | Identitat | Partit |
| 2001-2008 | Régine Bonifas | |
| 2008- | Mireille Grégoire | |

## Referències

* ↑ Toponímia occitana Arxivat 2016-03-03 a Wayback Machine. a lemosin.net.
# Jyoti Gogte

Jyoti Gogte (marathi: ज्योती गोगटे) (Bijapur, 26 de març de 1956) és una autora índia, destacant per la seva guia acadèmica de referència del 2014 Start Up & New Venture Management. És doctora en Finances per la Universitat de Pune. És una presidenta de l'Associació de Cricket de Dones de l'Índia i de la Federació de Netball de l'Índia. Ha rebut el premi Udyog Chakra de la Cambra de Comerç, Indústries i Agricultura de Mahratta.

## Obra

* Start Up & New Venture Management (2014)

## Referències

* ↑ «Startup and New Venture Management by Dr. Jyoti Gogte - Vishwakarma Publication - BookGanga.com». [Consulta: 3 juliol 2021].
* ↑ «Smt. Dr. Jyoti Gogte». Arxivat de l'original el 2021-07-09. [Consulta: 9 juliol 2021].
* ↑ «Dr. Jyoti Gogte Archives» (en anglès americà). [Consulta: 3 juliol 2021].
* ↑ Gunjal, Sandeep; Gogte, Jyoti. A Study of ERP as a Change Management Tool in Manufacturing Companies (en anglès), 2019.
* ↑ Patil, Anand Ashokrao; Gogte, Jyoti «Importance ranking of supplier selection scorecard parameters - among Indian car manufacturing industry» (en anglès). International Journal of Procurement Management, 13, 5, 2020, pàg. 665–677.
* ↑ «Dr. Jyoti Gogte» (en anglès americà). Arxivat de l'original el 2021-07-09. [Consulta: 3 juliol 2021].
* ↑ «Dr. Jyoti Gogte | PTVAIM's COEI | Entrepreneurship Development Program Day 1 | 29th NOV 2018» (en anglès). [Consulta: 8 juliol 2021].
* ↑ «MIBM DIRECTOR – Dr. Jyoti Gogte». Arxivat de l'original el 2021-07-09. [Consulta: 9 juliol 2021].
* ↑ Gogte, Jyoti Jayant. Startup and new venture management (en anglès), 2014. ISBN 978-93-83572-03-8.
# Kategoria e Pare

La Kategoria e Pare és el segon nivell futbolístic a Albània. En principi, rebia el nom de Kategoria e Dyte i Kategorie A2, ates que la denominació actual es referia al primer nivell, fins a la creació de la Kategoria Superiore. Des de la temporada 07/08 està formada per 18 equips.

## Equips

| Equip | Ciutat | Estadi |
| KS Ada | Velipojë | Stadiumi ??? |
| KF Bilisht-Sport | Bilisht | Stadiumi ??? |
| KS Burreli | Burrel | ??? Stadium |
| KS Dajti | Kamëz | Fusha Sportive Kamëz |
| KF Erzeni | Shijak | Stadiumi Tefik Jashari |
| KS Besëlidhja Lezhë | Gramsh | ??? |
| KS Gramozi Ersekë | Ersekë | Stadiumi Gramozi Ersekë |
| KF Laçi | Laç | ??? |
| KS Luftëtari | Gjirokastër | ??? |
| KS Lushnja | Lushnje | Stadiumi "Roza Haxhiu" |
| KS Kastrioti | Krujë | Stadiumi Kastrioti |
| KF Naftëtari | Kuçovë | ??? |
| KS Pogradeci | Pogradec | ??? |
| KS Skënderbeu | Korce | Stadiumi Skënderbeu |
| KF Skrapari | Skrapar | Stadiumi ??? |
| KS Sopoti | Librazhd | ??? |
| KS Tomori | Berat | Stadiumi Tomori |
| KS Turbina | Cërrik | Stadiumi ??? |

## Enllaços externs

* FutbolliShqiptar.net
* Albanian Soccer News
* First Division Standings and Stats
* Albania Sport
# Karagàs

Karagàs (en rus: Карагас) és un poble de la república del Daguestan, a Rússia. Segons el cens del 2010 tenia 1.972 habitants.

## Referències

* ↑ «Всероссийская перепись населения 2010 года. Таблица № 11. Численность населения городских округов, муниципальных районов, городских и сельских поселений, городских и сельских населённых пунктов Республики Дагестан». Arxivat de l'original el 2013-12-24. [Consulta: 30 juliol 2022].
* 1 2 Село Ортатюбе на карте
# Karaduban

Karaduban - Карадуван (rus) - és un poble de la República del Tatarstan, a Rússia. El 2010 tenia 571 habitants.

## Referències

* ↑ «Karaduvan». GeoNames. [Consulta: 7 setembre 2013].
# Julissa Reynoso Pantaleón

Julissa Reynoso Pantaleón (Salcedo, República Dominicana, 2 de gener de 1975) és una advocada i diplomàtica dominicana - estatunidenca. El 18 de desembre de 2021 va ser ratificada pel Senat dels Estats Units com a Ambaixadora dels EUA a Espanya i Andorra. Anteriorment, el gener de 2021 va ser nomenada Cap de Gabinet de la Primera dama dels Estats Units amb Jill Biden i Copresidenta del Consell de Política de Gènere de la Casa Blanca. El 2012 es va convertir en l'ambaixadora més jove dels Estats Units quan va assumir el lloc d'ambaixadora dels Estats Units a l'Uruguai, amb l'equip de Hillary Clinton. També ha exercit com a Sotssecretària Adjunta de l'Oficina d'Assumptes de l'Hemisferi Occidental del Departament d'Estat dels Estats Units.

## Premis i reconeixements

* Orde del Quetzal, Guatemala (2012)
* Young Global Leader pel Fòrum Econòmic Mundial (2014)
* Gran Creu de Plata de l'Orde José Cecilio de la Vall a Hondures (2014)
* Reynoso va ser reconeguda en la "Llista d'advocades líders a Nova York" de Crain Communications a Nova York de 2017.
* Ella i el seu col·lega Nicole Silver van ser reconegudes en el rànquing 2017 de Latinvex de "Les 100 millors advocades d'Amèrica Llatina".
* El 2017, Winston & Strawn va ser classificada com una signatura internacional per la seva pràctica a Amèrica Llatina, de la qual Reynoso n'és membre, en la categoria d'arbitratge internacional.

## Referències

* ↑ «Ambassador Reynoso Celebrates Women’s Month with Business Women and Lawyers» (en anglès americà), 18-03-2022. [Consulta: 31 març 2022].
* ↑ «Condecoraciones Memoria MINEX Guatemala 2012».
* ↑ «List of 2014 Young Global Leader Honourees» (en anglès). studylib.net. [Consulta: 19 desembre 2021].
* ↑ «Honduras condecora a subsecretaria de Estado para Cuba, América Central y el Caribe» (en castellà). Diario El Heraldo. [Consulta: 19 desembre 2021].
* ↑ «Winston & Strawn» (en anglès). Winston & Strawn. [Consulta: 19 desembre 2021].
* ↑ «Latinvex - Latin America Business News & Analysis». www.latinvex.com. Arxivat de l'original el 2018-02-08. [Consulta: 19 desembre 2021].
* ↑ «Winston & Strawn LLP > Washington DC > United States | The Legal 500 law firm profiles». www.legal500.com. [Consulta: 19 desembre 2021].
# Julita

Julita és una novel·la romàntica idealista de Martí Genís i Aguilar publicada el 1874 com a fulletó de La Renaixença.

## Context

Va ser la primera novel·la de l'autor, que va escriure mentre estudiava farmàcia. El farmacèutic vigatà esdevindria catedràtic de Fisiologia i Història Natural del seminari de la seva ciutat. En vida de l'autor, fou reeditada el 1892, amb la incorporació de la divisió en capítols, a la col·lecció “novel·les Catalanes i Estrangeres”, i, el 1929, amb esmenes no degudes a l'autor i la supressió de part del capítol V, a “Les Ales Esteses”.
En la línia de Paul et Virginie de B. de Saint-Pierre, del René de Chateaubriand i del Werther o Les afinitats electives de Goethe, és una obra totalment idealista, on el sentiment està per sobre de tot i la passió de la protagonista s'expressa a partir de la malaltia.

## Argument

La protagonista és una criatura espiritual, evanescent i delicada, allunyada totalment dels problemes del món. Renuncia a qualsevol anàlisi realista en insistir que el model de la pagesia cristiana era el millor dels possibles. És víctima d'una malaltia de la que no es coneixen les causes. El seu pare es diu Serapi i és un curandero però les persones properes el consideren un metge que atribueix la malaltia de la seva filla a una malaltia nerviosa relacionada amb "el fluid elèctric" i les "relacions misteriorses amb nostres esperits vitals en contacte amb les vies nervioses".
Però el personatge més representatiu és un metge de debò, Carles Suari, estudiós, científic i intel·ligent i d'una profunda religiositat. Julita s'enamora d'aquest doctor, que finalment troba una possible explicació de la malaltia de la noia en "la ciència misteriosa de Mesmer, de la qual mai havia fet cas", basada en la creencça en el "magnetisme animal, en aquell moment ben refutat.

## Referències

* ↑ Enric Prat. II Jornades d'Estudi, Vida i obra de Caterina Albert i Paradís (Víctor Català), 1869-1966: L'Escala, 20,21 i 22 de setembre de 2001. L'Abadia de Montserrat, 2002, p. 312–. ISBN 978-84-8415-391-7.
* 1 2 Enric Prat; Pep Vila Actes de les primeres Jornades d'Estudi sobre la Vida i l'Obra de Caterina Albert i Paradís "Víctor Català": L'Escala, 9-11 d'abril del 1992. L'Abadia de Montserrat, 1993, p. 249–. ISBN 978-84-7826-401-8.
* 1 2 «Julita». Gran Enciclopèdia Catalana. Barcelona: Grup Enciclopèdia Catalana.
* 1 2 Xavier Duran. Ciència en la literatura, La. Un viatge per la història de la ciència vista per escriptors de tots els temps. Edicions Universitat Barcelona, 25 agost 2015, p. 111–. ISBN 978-84-475-4233-8.
# Jämsä

Jämsä és una ciutat al centre de Finlàndia. Té una població de 22.511 habitants i una extensió de 1823,91 km², dels quals 252,57 km² són d'aigua.

## Ciutats agermanades

* Rostov, Rússia
* Ballerup, Dinamarca
* Fagersta, Suècia
* Åsnes, Noruega
# Järawa

«Järawa» té aquests significats:
* Poble jarawa: grup humà que habita les illes Andaman.
* Idioma jarawa: llengua parlada pel poble jarawa.
# Järvenpää

Järvenpää (Träskända és el nom suec) és una ciutat al sud de Finlàndia, situada a la província històrica de Häme a només 35 kilòmetres de Hèlsinki. Té una població de 37.505 i una extensió de 39.88 km².

## Història

Järvenpää es va separar de la seva ciutat mare, Tuusula el 1951. Järvenpää va ser una ciutat mercat (kauppala) després de la separació. Els districtes veïns de Kellokoski i Nummenkylä no s'afegiren al municipi de Järvenpää i la controvèrsia sobre aquest tema encara és polèmic cinquanta anys més tard. Kellokoski va romandre com a part del municipi de Tuusula. A Järvenpää se li concedí el títol de ciutat (kaupunki) el 1967.

## Geografia

Järvenpää està situada en la via fèrria Hèlsinki-Riihimäki, uns 37 quilòmetres cap al nord de Hèlsinki. Les ciutats veïnes són Tuusula, Sipoo i Mäntsälä. La gent també es refereix a Kerava com a veïna de Järvenpää, tot i que no comparteixen tècnicament els seus límits, el quilòmetre d'ample que les separa pertany a Tuusula.

## Transports

El ferrocarril passa pel centre de la ciutat. A més a més de l'estació principal de Järvenpää, també s'hi troben les de Kyrölä, Saunakallio, Haarajoki i Purola.
El viatge a Hèlsinki triga al voltant de mitja hora, tant per carretera com amb tren, i a l'aeroport de Helsinki-Vantaa al voltant de 20 minuts. Les connexions de tren amb la capital són bones. Els trens d'Uusimaa surten de l'estació central dues vegades cada hora (xx:12 i xx:41), i des de les altres estacions un cop per hora.

## Cultura

Järvenpää es coneix principalment per Ainola, la casa del compositor Jean Sibelius. Se situa aproximadament dos quilòmetres cap al sud del centre de ciutat. El compositor va traslladar-se amb la seva família a una casa de camp propera, obra de Lars Sonck, el 24 de setembre de 1904, on va viure fins a la seva mort el 1957. Ainola està oberta als visitants durant els mesos d'estiu amb el nom de "museu de Sibelius".
Juhani Aho va anar a viure amb la seva muller Venny Soldan-Brofeldt a Järvenpää el 1897. Habitaren durant 14 anys una vil·la, anomenada Vårbacka, prop de la costa de Tuusulanjärvi. La vil·la es va rebatejar més tard amb el nom d'Ahola.

## Persones il·lustres

* Paavo Heininen (1938), músic
* Tomi Nybäck (n.1985), Gran Mestre d'escacs
* Eero Remes (1985), pilot
# Kauko Nyström

Kauko Nyström (Somero, 3 de març de 1933 - 1 de febrer de 2009) fou un atleta finlandès, especialista en el salt amb perxa, que va competir durant les dècades de 1950 i 1960.
En el seu palmarès destaca una medalla de bronze en la prova del salt amb perxa del Campionat d'Europa d'atletisme de 1962, rere Pentti Nikula i Rudolf Tomášek. així com el campionat finlandès a l'aire lliure de 1963.
Va morir començaments de febrer de 2009 a conseqüència de les ferides patides en un accident de cotxe a mitjans de gener.

## Millors marques

* Salt amb perxa. 4.83 metres (1963)

## Referències

* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 13 maig 2020].
* ↑ «Finnish Championships». [Consulta: 2 octubre 2022].
* ↑ Merilä, Sari. «Kauko Nyström 3.3.1933 - 1.2.2009» (en finès), 01-03-2019. [Consulta: 3 octubre 2022].
* ↑ «Track and Field Statistics». [Consulta: 3 octubre 2022].
# Kelly Druyts

Kelly Druyts (Wilrijk, Anvers, 21 d'octubre de 1989) és una ciclista belga especialista en la pista encara que també competeix en carretera. Del seu palmarès destaca el Campionat del món en Scratch. Actualment milita a l'equip Sport Vlaanderen-Guill D'Or.
El seus germans Gerry, Jessy, Demmy i Lenny també es dediquen professionalment al ciclisme.

## Palmarès en pista

* 2007
** Campiona de Bèlgica en Puntuació
** Campiona de Bèlgica en Keirin
** Campiona de Bèlgica en Persecució
** Campiona de Bèlgica en Velocitat per equips (amb Jenifer De Merlier)
* 2008
** Campiona de Bèlgica en Scratch
** Campiona de Bèlgica en Persecució per equips (amb Jolien D'Hoore i Evelyn Arys)
** Campiona de Bèlgica en Velocitat per equips (amb Jolien D'Hoore)
* 2009
** Campiona de Bèlgica en Puntuació
** Campiona de Bèlgica en Òmnium
** Campiona de Bèlgica en Persecució
** Campiona de Bèlgica en Persecució per equips (amb Jolien D'Hoore i Jessie Daams)
** Campiona de Bèlgica en Velocitat per equips (amb Jolien D'Hoore)
* 2010
** Campiona d'Europa sub-23 en Persecució per equips (amb Jolien D'Hoore i Jessie Daams)
** Campiona de Bèlgica en Persecució per equips (amb Jolien D'Hoore i Jessie Daams)
** Campiona de Bèlgica en Velocitat per equips (amb Jolien D'Hoore)
* 2011
** Campiona de Bèlgica en Puntuació
** Campiona de Bèlgica en Òmnium
** Campiona de Bèlgica en Scratch
** Campiona de Bèlgica en Persecució
** Campiona de Bèlgica en Persecució per equips (amb Else Belmans i Maaike Polspoel)
* 2013
** Campiona de Bèlgica en Puntuació
** Campiona de Bèlgica en 500 m.
* 2014
** Campiona del món en Scratch
** Campiona de Bèlgica en Puntuació
** Campiona de Bèlgica en 500 m.
** Campiona de Bèlgica en Scratch

### Resultats a la Copa del Món en pista

* 2011-2012
** 1r a la Classificació general i a la prova de Cali, en Scratch

## Palmarès en ruta

* 2009
** Campiona del Brabant flamenc en ruta
* 2014
** Vencedora d'una etapa del Trofeu d'Or
** Vencedora d'una etapa del Boels Ladies Tour

## Enllaços externs

* Fitxa a sitiodeciclismo
* Fitxa a cyclebase.nl
* Fitxa a museociclismo.it
# Kūdō

Kūdō o Daido Kuju és una art marcial híbrida japonesa que mescla el karate, boxa, muay thai, kyokushinkai, judo i el jiu jitsu. Creada el 1981 per Takashi Azuma, avui en dia es practica en diversos països més enllà del país nipó.
Deriva del kyokushin. Així, les pràctiques establides per Takashi Azuma són kyokushin fins al cinturó groc (inclusive).

## Característiques

La part Ku de la paraula "Kudo" significa "cor humil". És una art marcial practicable tant dempeus com el terra. Segons el creador, kudo significa una forma de desenvolupament tant física com mental per ser intel·ligent, autoeducar-se i viure generosament amb el proïsme. L'art marcial tracta de derrotar el rival amb eficiència (màxim d'eficàcia amb mínim de força) mitjançant una sèrie de tècniques de llançament, projecció, immobilització i colps.
En el Kudo, no es tracta de fer que el practicant s'adapte a un conjunt de tècniques, sinó que autodescubrisca quines són les més adaptables a ell.

### Competicions

Les competicions de Kudo s'anomenen Hokutoki i consisteixen en un combat entre dos rivals. L'esportista és requerit que porte un protector facial per protegir-se el crani i el rostre. Les condicions de victòria són:
* La primera és quan els jutges la proclamen.
* La segona és quan un dels lluitadors cau amb un knockout fulminant o si l'incapacita durant 10 segons.
En les competicions hi ha cinc jutges, sent-ne un el principal, l'altre el secundari i els altres són inferiors o del cantó. Els inferiors indiquen el guanyador alçant una bandera; el secundari pot escollir el vencedor i dictaminar un empat; en cas de falta de consens, l'última paraula la té el principal.

## Referències

* 1 2 Fernández, 2011, p. 113.
* ↑ Souza, Lucas Barbosa de et al. «CONHECIMENTO E USO DE PROTETOR BUCAL POR PROFESSORES E ALUNOS PRATICANTES DE ARTES MARCIAIS: um estudo transversal». Revista de Iniciação Científica da Universidade Vale do Rio Verde, 8, 1, 2018, pàg. 136.
* 1 2 3 4 5 «Kudo: El gran camino para tener una mente abierta». EL País, 05-06-2013 [Consulta: 20 novembre 2018].
* 1 2 Fernández, 2011, p. 120.

## Bibliografia

* Fernández, Sarkis Tamer «Do y Dojo : Algunas consideraciones hacia una antropología del karate Kyokushinkai». Forma: revista d'estudis comparatius: art, literatura, pensament, 3, 2011, pàg. 111-122.